el en el el en en el el el el el el el el el el en fr el en el el el el zh ca el el el el el el el el el el el el el en de el el es en es el es el es en el el el el el el el el el el el el el el el el el el el el el el en en fr en el
Greeknessence: Η αναγέννηση της ελληνικής φιλοξενίας στο Mykonos Theoxenia – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Μια υπόσχεση που προδίδεται έκδηλα από το ίδιο το όνομά του: THEOXENIA – η φιλοξενία των θεών. Μέλος των Design Hotels, το Mykonos Theoxenia έπειτα από ριζική ανακαίνιση άνοιξε πρόσφατα και επίσημα τις πύλες του και επανασυστήνεται στον σύγχρονο εκλεκτικό ταξιδιώτη ως ένα διεθνούς εμβέλειας destination hotel που ξεχωρίζει για τον κοσμοπολίτικο αέρα του και την αυθεντικά ελληνική ψυχή του.
Ένα κτίριο ορόσημο της δεκαετίας του ’60 σε μια τοποθεσία απαράμιλλης ομορφιάς, που έχει χαρακτηριστεί προστατευόμενη από το ελληνικό Υπουργείο Πολιτισμού, αναβιώνει σήμερα με τρόπο υποδειγματικό από την γνωστή αλυσίδα ξενοδοχείων Louis Hotels σε συνεργασία με την εταιρεία hotel management Trésor Hospitality που διαχειρίζεται ήδη περισσότερα από 10 ξενοδοχεία ανά την Ελλάδα.
Η θρυλική ιστορία του Mykonos Theoxenia ξεκινά ήδη από τη δεκαετία του 1960, όταν το νησί των ανέμων έγινε ο αγαπημένος προορισμός του διεθνούς jet set και οι κοσμοπολίτες της εποχής κατέφθαναν εδώ, σ’ αυτό το ηλιόλουστο και σκληρό κυκλαδίτικο τοπίο, μαγεμένοι από την ακατέργαστη ομορφιά του τόπου, το φλογερό φως του μεσογειακού ήλιου και τους χαλαρούς ρυθμούς του ελληνικού καλοκαιριού. Το τολμηρό εγχείρημα ενός οραματιστή αρχιτέκτονα του μοντέρνου κινήματος, του Άρη Κωνσταντινίδη, και η μοναδική του τοποθεσία στην άκρη της Χώρας ήταν ό,τι χρειαζόταν για να δημιουργηθεί το πρώτο ξενοδοχείο πέντε αστέρων στο νησί της Μυκόνου. Χτισμένο στα 60s από την ίδια πέτρα που είχαν οι κυματοθραύστες του νησιού και σε απόλυτη αρμονία με το φυσικό τοπίο, το θρυλικό Xenia Mykonos δέσποζε αγέρωχο στην άκρη της Χώρας, λίγα μόλις βήματα από τους γραφικούς ανεμόμυλους, ατενίζοντας το Αιγαίο και το ιερό νησί της Δήλου, τη γενέτειρα του φωτός.
Το Mykonos Theoxenia προσκαλεί τον επισκέπτη να βιώσει τη «φιλοξενία των θεών»
Το Mykonos Theoxenia ανακαινίστηκε ριζικά και με απόλυτο σεβασμό στην μοντερνιστική αρχιτεκτονική του
Το αγαπημένο ξενοδοχείο του Αριστοτέλη Ωνάση και της Τζάκι Κένεντι, που αργότερα μετονομάστηκε σε Mykonos Theoxenia και διατηρεί ως σήμερα το όνομά του, ανακαινίστηκε ριζικά και με απόλυτο σεβασμό στην μοντερνιστική αρχιτεκτονική του από τη διακεκριμένη ομάδα Vois Architects σε συνεργασία με το δημιουργικό γραφείο Cosmos Anima που επιμελήθηκε το σχεδιασμό των εσωτερικών χώρων. Το αποτέλεσμα δικαιώνει επάξια τον σύγχρονο ταξιδιώτη που αναζητά την αυθεντική εμπειρία του ελληνικού καλοκαιριού στην πιο εκλεπτυσμένη της μορφή, αυτό που στο Mykonos Theoxenia αποκαλείται “Greeknessence”, συνδυάζοντας την αυθεντικότητα εκείνης της δεκαετίας με τις υπηρεσίες υψηλών προδιαγραφών και τη σοφιστικέ αισθητική του διαχρονικού design.
Τα χρώματα του ξενοδοχείου που έρχονται σε τέλεια αρμονία με το φυσικό τοπίο
Όλα εδώ συνηγορούν στη δημιουργία μιας μοναδικής ατμόσφαιρας, φιλόξενης και συνάμα διακριτικά πολυτελούς
Από την εμβληματική αρχιτεκτονική του μέχρι και την πιο μικρή λεπτομέρεια, το Mykonos Theoxenia προσκαλεί τον επισκέπτη να βιώσει τη «φιλοξενία των θεών», ανακαλύπτοντας την πεμπτουσία και την υποβλητική απλότητα του ελληνικού καλοκαιριού. Από τα χρώματα του ξενοδοχείου που έρχονται σε τέλεια αρμονία με το φυσικό τοπίο, τα απαλά κλινοσκεπάσματα και τις οργανικές λινές υφές μέχρι τις γλυπτικές φόρμες του κτιρίου, όλα εδώ συνηγορούν στη δημιουργία μιας μοναδικής ατμόσφαιρας, φιλόξενης και συνάμα διακριτικά πολυτελούς.
Στο Mykonos Theoxenia η φιλοξενία επιστρέφει στις θεμελιώδεις αξίες της
Ο επισκέπτης στο Mykonos Theoxenia μπορεί να συνδεθεί με τον εσωτερικό εαυτό του
Για τους μυημένους, η αληθινή Μύκονος είναι ένας τόπος ανεπιτήδευτα όμορφος, χαλαρός και ιδανικός για να τον εξερευνάς με τα πόδια γυμνά. Τις ίδιες αξίες που διαπερνούν και το Mykonos Theoxenia από την αισθητική του χώρου και των interiors μέχρι τις υπηρεσίες φιλοξενίας και τις μοναδικές εμπειρίες που προσφέρει στον επισκέπτη, εμπειρίες που αφυπνίζουν όλες τις αισθήσεις. Πλαισιωμένο από επιβλητικά πεύκα και αρμυρίκια, ο επισκέπτης στο Mykonos Theoxenia μπορεί να συνδεθεί με τον εσωτερικό εαυτό του κάνοντας πρωινή yoga με θέα στο Αιγαίο, να αφυπνιστεί ενεργειακά με μια ημερήσια εκδρομή στη Δήλο, να απολαύσει την πανσέληνο ή να αφεθεί στις κορυφαίες γεύσεις του μεσογειακού μενού που έχει επιμεληθεί με μαεστρία ο καταξιωμένος σεφ της Louis Hotels, Κυριάκος Σωτηρίου. Στο Mykonos Theoxenia η φιλοξενία επιστρέφει στις θεμελιώδεις αξίες της, διεισδύοντας βαθιά στην ουσία τους, και το όνειρο του αυθεντικού ελληνικού καλοκαιριού βρίσκει τον καλύτερο εκφραστή του.
Καλώς ήρθατε στην αναβίωση ενός Μύθου!
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: GREEKNESSENCE, MYKONOS THEOXENIA, NEWS CYCLADES, NEWS GREECE, NEWS MYKONOS, THEOXENIA, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ
«Καθαρές» οι εξετάσεις του 22χρονου Βρετανού που σκοτώθηκε στο ελικοδρόμιο στα Σπάτα – Καταθέτουν οι φίλοι του